През 2019 г. Община Ябланица и Държавен фонд „Земеделие“ сключиха Договор за Безвъзмездна финансова помощ № BG06RDNP001-7.001-0129-C01/27.05.2019 г., изменен с Анекс № BG06RDNP001-7.001-0129-C02/16.12.2021 г. за определяне на одобрена обща стойност на допустими разходи за изпълнение на проекта в размер на 738 512,15 лв. без ДДС и Анекс № BG06RDNP001-7.001-0129-C03/07.06.2022 г. за удължаване на срока за изпълнение на проекта до 16.11.2022 г., за реализиране на одобрен проект на Община Ябланица по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

По договора се изпълниха: Обект № 1: „Строителство и реконструкция на съществуваща улица „Васил Левски“, гр. Ябланица, обл. Ловеч, от осова точка 158 до осова точка 419 и прилежащите тротоари и съоръжения към нея“; Обект № 2: „Строителство и реконтрукция на съществуваща улица „Столетов“, гр. Ябланица, обл. Ловеч, от осова точка 225 до осова точка 300 връзка с път от републиканската пътна мрежа III-358, гр. Ябланица до гр. Троян“; Обект № 3: „Строителство и реконструкция на съществуваща улица „Стара Планина“, с. Златна Панега, общ. Ябланица, обл. Ловеч, от к. 0+00 до км 0+760 и прилежащите към нея тротоари и съоръжения“.

С успешното изпълнение на заложените дейности в проекта се изпълниха и специфичните цели на проекта, а именно:

- Подобряване на транспортната свързаност на жителите на община Ябланица (гр. Ябланица и с. Златна Панега), осигуряване на бърза, удобна и безопасна връзка на кварталите в населените места с републиканската пътна инфраструктура;

- Повишаване на транспортно-експлоатационните качества и носимоспособността на уличната настилка по ул. „Васил Левски" и ул. „Генерал Столетов“ в гр. Ябланица и ул. „Стара планина“ в село Златна Панега;

- Намаляване на риска от настъпването на пътно-транспортни произшествия в гр. Ябланица и с. Златна Панега;

- Подобряване естетическия облик на гр. Ябланица и с. Златна Панега и намаляване на запрашеността в двете населени места;

- Осигуряване на достъпна среда за хора в неравностойно положение в гр. Ябланица и с. Златна Панега.

Всички дейности по организация и управление, информация и публичност, строителство и реконструкция и упражняване на авторски и строителен надзор приключиха успешно.

Предстои окончателно отчитане на проекта пред ПРСР 2014-2020 г.

*14.11.2022 г.*